smcproject/ml-wiki-sentences huggingface dataset:
കെയ്ത്ത് റുപേർട്ട് മർഡോക്ക് (ജനനം: മാർച്ച് 11 , 1931 ) ന്യൂസ് കോർപ്പറേഷൻ മാനേജിങ്ങ് ഡയരക്ടറും, ചെയർമാനുമാണ്‌.
ദക്ഷിണ ആസ്ത്രേലിയയിലെ നഗരമായ ആഡലൈഡിൽ ഒരു പത്രത്തെ വെച്ച് ആരംഭിച്ച മർഡോക്ക് മറ്റു പ്രസിദ്ധീകരണങ്ങളും ആസ്ത്രേലിയയിൽ ആരംഭിച്ചു.
ശേഷം തന്റെ പ്രവർത്തനമേഖല യു.എസ് , യു.കെ , ഏഷ്യ എന്നിവിടങ്ങളിളേക്കും വ്യാപിപ്പിച്ചു.
അടുത്തകാലങ്ങളിലായി ഇദ്ദേഹം സാറ്റലൈറ്റ് ടെലിവിഷൻ , ചലച്ചിത്രവ്യവസായം, ഇന്റർനെറ്റ് എന്നീ മേഖലകളിലെ പ്രമുഖമുടക്കുമുതൽ നിക്ഷേപകനാണ്
2008-ലെ ഫോർബേസ്400 പ്രകാരം ഇദ്ദേഹം 109ആം റാങ്കുകാരനാണ്.
വൈവാഹിക ജീവിതം
1956-ൽ പാട്രീഷ്യാ ബുക്കറെ വിവാഹം കഴിച്ചു.
ഈ വിവാഹ ബന്ധത്തിൽ പ്രുഡൻസ് എന്ന മകൾ ഉണ്ട്.
1967-ൽ വിവാഹമോചനം നേടിയ റുപേർട്ട് മർഡോക്ക്‌ അതേ വർഷം അന്ന മരിയാ ട്രോവിനെ വിവാഹം കഴിച്ചു.
ഈ വിവാഹ ബന്ധത്തിൽ എലിസബത്ത് മർഡോക്ക്, ലാക്ക്‌ലാൻ മർഡോക്ക്, ജെയിംസ് മർഡോക്ക് എന്നിങ്ങനെ മൂന്നു മക്കൾ ഉണ്ട്.
1999-ൽ മരിയാ ട്രോവുമായുള്ള വിവാഹ ബന്ധം അവസാനിപ്പിച്ച റൂപ്പർട്ട് മർഡോക്ക്, വിവാഹമോചനം ലഭിച്ച് 17 ദിവസങ്ങൾ കഴിഞ്ഞതോടെ 1999 ജൂൺ 25-ാം തിയതി ചൈനീസ് വംശജയായ വെൻഡി ഡെങ്ങിനെ വിവാഹം കഴിച്ചു.
68-കാരനായ മർഡോക്ക് 30-കാരിയായ വെൻഡി ഡെങ്ങുമായുള്ള ദാമ്പത്യം 2012 ൽ  അവസാനിപ്പിച്ചു.
2013 ജൂൺ 13-ാം തിയതി വെൻഡി ഡെങ്ങുമായുള്ള വൈവാഹിക ജീവിതം ശരിപ്പെടുത്താനാകാത്ത വിധം തകർന്നതിനാൽ വിവാഹ മോചനത്തിനൊരുങ്ങുന്നതായി അറിയിപ്പുണ്ടായി.
റുബഉൽ ഖാലി ഇംഗ്ലീഷ് വിലാസം https://ml.wikipedia.org/wiki/Rub%27_al_Khali റാബിഅ് അൽ ഖാലിയിലെ മണൽ കുന്നുകൾ വലിയ മണൽക്കുന്നുകളാൽ ചുറ്റപ്പെട്ട ചരൽ നിലം ശൂന്യ അർദ്ധാർദ്ധർത്തിലെ മണൽകുന്നുകളുടെ ഉപഗ്രഹ ചിത്രം
ലോകത്തിലെ ഏറ്റവും വലിയ മണൽ മരുഭൂമികളിലൊന്നാണ്‌ അറേബ്യൻ ഉപഭൂഖണ്ഡത്തിന്റെ തെക്കുഭാഗത്ത് ഏകദേശം മൂന്നിലൊരുഭാഗം വ്യപിച്ച് കിടക്കുന്ന റബിഅ് അൽ ഖാലി' (അറബി: الربع الخالي‎).
ശൂന്യമായ നാലിലൊന്ന് എന്നാണ്‌ ഈ വാക്കിനർത്ഥം.
സൗദി അറേബ്യയുടെ തെക്കുഭാഗം, ഐക്യ അറബ് എമിറേറ്റുകൾ , ഒമാൻ ‍, യെമൻ എന്നിവിടങ്ങളിലായി ഇത് വ്യാപിച്ച് കിടക്കുന്നു.
ഏതാണ്ട് 650,000 ചതുരശ്ര കി.
മീ വി
ഈ അടുത്ത കാലത്തുവരെ പര്യവേഷണമൊന്നും നടത്തപ്പെടാതിരുന്ന ഈ മരുഭൂമിക്ക് 1000 കി.
മീ നീളവും 500 കീ.
മീ വീതിയുമുണ്ട്.
ബദുവിനുകൾ പോലും ഇതിന്റെ അതിർത്തിവരെ മാത്രമേ സഞ്ചരിക്കുമായിരുന്നുള്ളൂ.
ഇപ്പോൾ നിലവിൽ ജി.പി.എസ്. സഹായത്തോടെയുള്ള യാത്രകൾ ടൂർ കമ്പനികൾ നടത്തുന്നുണ്ട്.
രേഖപ്പെടുത്തപ്പെട്ട പശ്ചാത്യന്മാരുടെ ആദ്യ യാത്ര നടത്തിയത് 1931 ൽ ബെർട്രാം തോമസും 1932 ൽ സെന്റ്.
ജോൺ ഫിൽബിയുമാണ്‌.
1946 നും 1950 നും ഇടയിൽ വിൽഫ്രെഡ് തിസൈർ പലതവണ ഇതിനെ മുറിച്ചു സഞ്ചരിക്കുകയും ഒമാനിലെ പർവ്വതങ്ങളെ നിരീക്ഷിച്ച് വിവരങ്ങൾ ശേഖരിക്കുകയും ചെയ്തു.
വേനൽകാല ഉച്ച സമയങ്ങളിൽ 55° സെത്ഷ്യസ് വരെ താപനില ഉയരും, ഈഫൽ ടവറിനേക്കാൾ ഉയരമുള്ള (330 മീറ്റർ) മണൽകുന്നുകൾ കാണപ്പെടുകയും ചെയ്യുന്നു.
ഭൂമിയിലെ ഏറ്റവും ദുഷ്കരമായ കാലാവസ്ഥകളിലൊന്നാണിവിടുത്തേത്.
എന്നിരുന്നാലും ജീവന്റെ സാന്നിധ്യം ഇവിടെയുണ്ട് അറാക്നിഡുകൾ, റൊഡെന്റുകൾ എന്നിവയെകൂടാതെ ചിലയിനം സസ്യങ്ങളും കാണപ്പെടുന്നു.
സഹസ്രബ്ദത്തിലുടനീളം മരുഭൂമിവൽക്കരണം വർദ്ധിച്ചുകൊണ്ടിരുന്നു.
ഇത് കാരണം ഇതിലൂടെയുണ്ടായിരുന്ന മുൻപത്തെ കാരവൻ പാതകൾ വഴിയുള്ള യാത്രാസഞ്ചാരം വളരെ ദുർഘടം നിറഞ്ഞതായിതീർന്നു.
എ.ഡി. 300 വരെ കുന്തിരക്കത്തിന്റെ കച്ചവടസംഘങ്ങൾ യാത്ര ചെയ്തിരുന്ന പാതകൾ ഫലത്തിൽ മുറിച്ചുകടക്കാൻ പറ്റാത്ത വിധത്തിലായിർതീർന്നു.
തൂണുകളുടെ ഇറം ഗോത്രം (ഒരു നശിച്ചു നാമാവശേഷമായ നഗരം) ഈ പാതകൾ ഉപയോഗിച്ചിരുന്നവരായിരുന്നു.
അടുത്തകാലത്തായി ചില ഗോത്രസമൂഹങ്ങൾ ഇതിന്റെ ഭാഗങ്ങളിൽ താമസമുറപ്പിച്ചിട്ടുണ്ട്, അവയിൽ ഏറ്റവും പ്രധാനപ്പെട്ടത് നജ്രാൻ മേഖലയിലാണ്.
ഏതാനും പാതകൾ ഈ ആവാസമേഖലകളേയും ജലസ്രോതസ്സുകൾ, എണ്ണയുല്പാദന കേന്ദ്രങ്ങൾ എന്നിവയെയും തമ്മിൽ ബന്ധിപ്പിച്ക് നിർമ്മിച്ചിട്ടുണ്ട്.
ഭൂമിശാസ്ത്രപരമായി ഈ ശൂന്യ അർദ്ധാർദ്ധം ലോകത്തിലെ തന്നെ ഏറ്റവും എണ്ണ നിക്ഷേപമുള്ള രണ്ടാമത്തെ മേഖലയാണ്.
വലിയ എണ്ണ നിക്ഷേപങ്ങൾ ഇവിടെ കണ്ടെത്തിയിട്ടുണ്ട്.
ഈ മരുഭൂമിയുടെ നടുവിലുള്ള ഷയ്ബ സൗദി അറേബ്യയിലെ പ്രധാനപ്പെട്ട ലഘു സ്വാഭാവിക എണ്ണയുല്പാദന കേന്ദ്രമാണ്‌.
അതു പോലെ ഗവാർ എന്ന ലോകത്തിലെ ഏറ്റവും വലിയ എണ്ണ ധരണി (oil field) ഇതിന്റെ ഉത്തരഭാഗത്ത് തെക്കുഭാഗത്തേക്ക് വ്യാപിച്ച രീതിയിൽ സ്ഥിതിചെയ്യുന്നു.
അടുത്തകാലത്തെ പര്യവേഷണങ്ങൾ
സൗദി ജിയോളജിക്കൽ സർവേ സംഘടിപ്പിച്ച 89 പേരടങ്ങുന്ന സംഘം 2006 ഫെബ്രുവരി 25 മുതൽ പര്യവേഷണം നത്തിയിരുന്നു.
സൗദികളും വിദേശികളുമായ ഭൂമിശാസ്ത്രകാരന്മാറും ശാസ്ത്രജ്ഞന്മാരും അടങ്ങിയ സംഘമായിരുന്നു അത്.
വരണ്ട ധാരാളം ഫോസിലുകളും ഉൽക്കാ പാറയുടെ അവശിഷ്ടങ്ങളും അവർ ഇവിടെയുള്ള ഉണങ്ങിവരണ്ട മണൽ കുന്നുകൾക്കിടയിൽ നിന്നും കണ്ടെത്തുകയുണ്ടായി.
മരുഭൂമിയിൽ വസിക്കുന്ന 31 തരം പുതിയ സസ്യ സ്പീഷീസുകളും സസ്യതരങ്ങളും 24 തരം പക്ഷികളുടെ സ്പീഷീസുകളും കണ്ടെത്തുന്നതിലേക്കും ഈ പര്യവേഷണം സംഘത്തെ നയിച്ചു, അത്രയും ദുഷ്ക്കരമായ കാലാവസ്ഥയിൽ അവയുടെ അതിജീവനം ശാസ്ത്രകാർന്മാരെ അമ്പരപ്പിച്ച കാര്യമായിരുന്നു.
ഈ കണ്ടെത്തുകൾ കാരണമായി ഭൂമിശാസ്ത്രജ്ഞന്മാർ ഇതിന് റബിഅ് അൽ-ഗാലി അഥവാ മൂല്യമുള്ള അർദ്ധാർദ്ധം എന്ന അപരനാമം നൽകി.
പുറം കണ്ണികൾ Lakes of the Rub’a Al-Khali Archived 2010-01-13 at the Wayback Machine .
, Saudi Aramco World.
Sights Sounds: The Empty Quarter Archived 2007-10-09 at the Wayback Machine .
: A National Geographic virtual tour in the Empty Quarter.
Clear picture of some of the dunes in the Empty Quarter .
Explorer Mikael Strandbergs trip to Rub Al-Khali plus fantastic pictures.
അവലംബം Images
റുബായ്യാത്
പേർഷ്യൻ കവിയും ജ്യോതിശാസ്ത്രജ്ഞനുമായ ഒമർ ഖയ്യാമിന്റെ നാലുവരി കവിതകളിൽ ചിലത് എഡ്വേഡ് ഫിറ്റ്സ്ജെറാൾഡ് ഇംഗ്ലീഷിലേക്ക് വിവർത്തനം ചെയ്ത് റുബായ്യാത് എന്ന പേരിൽ 1859-ൽ പ്രസിദ്ധീകരിച്ചു.
ആദ്യം അത്ര ജനപ്രീതി നേടിയില്ലെങ്കിലും കുറച്ചു വർഷങ്ങൾക്കുള്ളിൽ ഇവ വളരെ പ്രസിധമായി.
ഖയ്യാമിന്റെ കവിതകൾ പിന്നീട് മറ്റു പലരാലും വിവർത്തനം ചെയ്യപ്പെട്ടിട്ടുണ്ട്.
റുബായ്യാത് എന്നത് ഒരുതരം കവിതയാണ്.
അത്ഖയ്യാമല്ലാതെ മറ്റ് പലരും എഴുതിയിട്ടുണ്ട്.
എന്നാൽ അദ്ദേഹത്തിന്റെ കവിതകാളാണ് എറ്റവും പ്രസിദ്ധം.
അതുകൊണ്ട് അവയെയാണ് സാധാരണയായി റുബായ്യാത് എന്ന് വിളിക്കുന്നത്.
സ്രോതസ്സുകൾ റുബായ്യാതിന്റെ മൂന്ന് കവിതകൾ, എഴുതിയത് വില്യം മോറിസ് (1870-കൾ).
ഒമർ ഖയ്യാം ജീവിതകാലത്ത് (1048–1131) ഒരു ഗണിതജ്ഞനും ജ്യോതിശാസ്ത്രജ്ഞനുമായാണ് അറിയപ്പെട്ടിരുന്നത്.
ആയിരത്തി ഇരുന്നൂറ് മുതൽ രണ്ടായിരം വരെ നാലുവരി കവിതകളാണ് ഖയ്യാം എഴുതിയതായി പറയുന്നത്.
എന്നാൽ ഇവയെല്ലാം ഒരേ ഭാഷയിലല്ല.
ഏതാണ്ട് നൂറ് കവിതകളാണ് ഖയ്യാമിന്റേതായി ചരിത്രകാരന്മാർ കരുതുന്നത്.
ഖായ്യാമിന്റെ മതം
ഖയ്യാം സൂഫിയായിരുന്നോ അതോ മതവിശ്വാസി അല്ലായിരുന്നോ എന്നത് ചരിത്രകാരന്മാർക്കിടയിൽ ഒരു ചർച്ചാവിഷയമാണ്.
അൽ-കിഫ്തി (1172–1248) ഖയ്യാമിനെ ഒരു മതവിദ്വേഷിയായാണ് കണ്ടത്.
ഇതിനോട് എഡ്വേഡ് ഫിറ്റ്സ്ജെറാൾഡും യോജിക്കുന്നു.
എന്നാൽ ഇദ്രീസ് ഷായും മറ്റും ഖയ്യാമിനെ ഒരു സൂഫി മതവിശ്വാസിയായി കാണുന്നു.
ഖയ്യാം യാദാസ്ഥിതിക സൂഫിസത്തിനെ എതിരായിരുന്നു എന്നാണ് ഭൂരിപക്ഷം ചരിത്രകാരന്മാരുടേയും അഭിപ്രായം.
മതത്തെക്കുറിച്ച് ഖയ്യാമിന്റെ ഒരു കവിത (ലെ ഗാല്ലിയന്റെ വിവർത്തനത്തിൽനിന്നും):- And do you think that unto such as you;
A maggot-minded, starved, fanatic crew:
God gave the secret, and denied it me?
—
Well, well, what matters it!
Believe that, too.
(#85, p. 47)
ഫിറ്റ്സ്ജെറാൾഡും യോജിക്കുന്നു:- Alike for those who for TO-DAY prepare,
And those that after some TO-MORROW stare,
A Muezzin from the Tower of Darkness cries,
"Fools! your Reward is neither Here nor There."
(#25, അഞ്ചാം പതിപ്പ്) പതിപ്പുകൾ
ഫിറ്റ്സ്ജെറാൾഡ് നാലു പതിപ്പുകളാണ് എഴുതിയത്:- ഒന്നാം പതിപ്പ് – 1859 [75 കവിതകൾ] രണ്ടാം പതിപ്പ് – 1868 [110 കവിതകൾ] മൂന്നാം പതിപ്പ് – 1872 [101 കവിതകൾ] നാലാം പതിപ്പ് – 1879 [101 കവിതകൾ] അഞ്ചാം പതിപ്പ് – 1889 [101 കവിതകൾ]
(അഞ്ചാമത്തെ പതിപ്പ് ഫിറ്റ്സ്ജെറാൾഡിന്റെ മരണശേഷം ഇറക്കപ്പെട്ടതാണ്.)
വർദ്ധിച്ചുവരുന്ന ജനപ്രീതി കാരണം 1929 ആയപ്പോഴേക്കും മുന്നൂറോളം വ്യതസ്ത പതിപ്പുകൾ അച്ചടിക്കപ്പെട്ടിരുന്നു.
ഖയ്യാമിന്റെ കവിതകളെ വാക്കുകളായി തർജ്ജിമ ചെയ്യുകയല്ല ഫിറ്റ്സ്ജെറാൾഡ് ചെയ്തത്.
കവിതയുടെ അർത്ഥം വ്യക്തമാക്കുവൻ വേണ്ടി പല സാരമായ മാറ്റങ്ങളും അദ്ദേഹം വരുത്തി.
ഇതിനെക്കുറിച്ച് ഒരു കത്തിൽ പറഞ്ഞത് "Many quatrains are mashed together: and something lost, I doubt, of Omar's simplicity, which is so much a virtue in him. (പല കവിതകളും കൂട്ടിക്കുഴയ്ക്കപ്പെട്ടിരിക്കുന്നു എന്നു മാത്രമല്ല ഒമറിന്റെ ഭാഷാലാളിത്യവും നഷ്ടപ്പെട്ടിരിക്കുന്നു.)" എന്നാണ്.
1882-ൽ ഒമർ ഖയ്യാമിന്റെ ഇരുനൂറ്റി അൻപത്തി മൂന്ന് കവിതകൾ എഡ്വേഡ് വിൻഫീൽഡ് വിവർത്തനം ചെയ്തു.
അടുത്തവർഷം ഇത് അഞ്ഞൂറാക്കി.
ഖയ്യാമിന്റെ വാക്കുകളിൽ വിൻഫീൽഡ് ഫിറ്റ്സ്ജെറാൾഡിനെക്കാളധികം മാറ്റങ്ങൾ വരുത്തി.
1889-ൽ ജസ്റ്റിൻ മക്കാർത്തി നാനൂറ്റി അറുപത്താറ് കവിതകൾ വിവർത്തനം ചെയ്തു.
1878-ൽ അഡോൾഫ് ഫോൺ ഷാക്ക് ജർമ്മനിലേക്ക് വിവർത്തനം ചെയ്തു.
ആദ്യ ഫ്രഞ്ച് പതിപ്പ് 1867-ൽ പ്രസിദ്ധീകരിച്ച ജെ. ബീ.
നിക്കോളാസിന്റേതായിരുന്നു (464 കവിതകൾ).
വാസിലീ വെലിച്കോ 1891-ൽ  റഷ്യനിലേക്കും ജീ.
ശങ്കരക്കുറുപ്പ് 1932-ൽ മലയാളത്തിലേക്കും ഋയൊസാക്കു ഒഗാവ 1949-ൽ ജാപ്പനീസിലേക്കും വിവർത്തനങ്ങൾ എഴുതി.
അവലമ്പങ്ങൾ പുറത്തേക്കുള്ള കണ്ണികൾ Omar Khayyam എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഫിറ്റ്സ്ജെറാൾഡിന്റെ റുബായ്യത് പതിപ്പുകൾ (omarkhayyamnederland.com) Archived 2017-09-18 at the Wayback Machine .
പതിപ്പുകൾ ( WorldCat ) The Rubáiyát of Omar Khayyám public domain audiobook at LibriVox എഡ്വേഡ് ഫിറ്റ്സ്ജെറാൾഡിന്റെ റുബായ്യത്(The illustrated Rubáiyát of Omar Khayyám) , ഇന്റർനെറ്റ് ആർക്കൈവിൽനിന്നും The Persian Poet Archived 2010-03-30 at the Wayback Machine .
, ഫിറ്റ്സ്ജെറാൾഡിന്റെ റുബായ്യത് Project Gutenberg : etext#246 (ഫിറ്റ്സ്ജെറാൾഡിന്റെ റുബായ്യത്) The Rubáiyát of Omar Khayyám at Faded Page (Canada) ഫിറ്റ്സ്ജെറാൾഡിന്റെ റുബായ്യത് Archived 2008-10-21 at the Wayback Machine .
DNL E-Book ഫോർമാറ്റിൽ [ http://www.kellscraft.com/rubaiyatcontent.html ഫിറ്റ്സ്ജെറാൾഡിന്റെ റുബായ്യത് (നാല് പതിപ്പുകളും) മറ്റുള്ളവ റുബായ്യതിന്റെ പതിപ്പുകൾ (cam.ac.uk) റുബായ്യത് Archived 2008-12-11 at the Wayback Machine .
ഇംഗ്ലീഷിലേക്കും ജർമ്മനിലേക്കും രണ്ട് പതിപ്പുകൾ ഫ്രഞ്ച് വിവർത്തനം Archived 2014-07-14 at the Wayback Machine .
റുബിഡിയം അസറ്റേറ്റ് ഇംഗ്ലീഷ് വിലാസം https://ml.wikipedia.org/wiki/Rubidium_acetate
റുബിഡിയം ലോഹം, റുബിഡിയം കാർബണേറ്റ് അല്ലെങ്കിൽ റുബിഡിയം ഹൈഡ്രോക്സൈഡ് എന്നിവ അസറ്റിക് ആസിഡിൽ ലയിപ്പിക്കുന്നതിന്റെ ഫലമായുണ്ടാകുന്ന ഒരു റുബിഡിയം സംയുക്തമാണ് റുബിഡിയം അസറ്റേറ്റ് .
മറ്റ് അസറ്റേറ്റുകളെപ്പോലെ ഇത് വെള്ളത്തിൽ ലയിക്കുന്നു.
റുബിഡിയം അസറ്റേറ്റ് സിലനോൾ ടെർമിനേറ്റഡ് സിലോക്സെയ്ൻ ഒലിഗോമറുകളുടെ പോളിമറൈസേഷനായി ഒരു രാസത്വരകമായി ഉപയോഗിക്കുന്നു.
റുബിഡിയം കാർബണേറ്റ് ഇംഗ്ലീഷ് വിലാസം https://ml.wikipedia.org/wiki/Rubidium_carbonate
റുബിഡിയത്തിന്റെ ഒരു സംയുക്തമാണ് റുബിഡിയം കാർബണേറ്റ് (Rb 2 CO 3 )  ഇത് സുസ്ഥിരമായ സംയുക്തമാണ്.
പ്രത്യേകിച്ച് പ്രതിപ്രവർത്തനപരമല്ല.
ജലത്തിൽ എളുപ്പത്തിൽ ലയിക്കുന്നു.
റൂബിഡിയം സാധാരണയായി വിൽക്കപ്പെടുന്നത് റുബിഡിയം കാർബണേറ്റ് രൂപത്തിലാണ്.
റുബിഡിയം ഹൈഡ്രോക്സൈഡിൽ അമോണിയം കാർബണേറ്റ് ചേർത്ത് ഈ ലവണം തയ്യാറാക്കാം.
സ്ഥിരതയും ഈടും വർദ്ധിപ്പിക്കുകയും അതിന്റെ ചാലകത കുറയ്ക്കുകയും ചെയ്ത് ഇത്  ഗ്ലാസ് നിർമ്മാണത്തിൽ ഉപയോഗിക്കുന്നു.
ഷോർട്ട് ചെയിൻ ആൽക്കഹോളുകൾ തയ്യാറാക്കുന്നതിനുള്ള ഒരു ഉത്തേജകമായും ഇത് ഉപയോഗിക്കുന്നു.
അവലംബം ↑ ↑ Canada Patents
റുബിഡിയം ഫ്ലൂറൈഡ് ഇംഗ്ലീഷ് വിലാസം https://ml.wikipedia.org/wiki/Rubidium_fluoride
റുബീഡിയത്തിന്റെ ഫ്ലൂറൈഡ് ലവണമാണ് റുബീഡിയം ഫ്ലൂറൈഡ് (RbF) .
സോഡിയം ക്ലോറൈഡ് ഘടനയുള്ള ഒരു ക്യുബിക് ക്രിസ്റ്റലാണിത്.
റുബിഡിയം ഫ്ലൂറൈഡ് നിർമ്മാണത്തിന് നിരവധി രീതികളുണ്ട്.
റൂബിഡിയം ഹൈഡ്രോക്സൈഡിനെ ഹൈഡ്രോഫ്ലൂറിക് ആസിഡുമായി പ്രതിപ്രവർത്തിപ്പിക്കുകയാണ് ഒരു മാർഗ്ഗം: RbOH + HF → RbF + H 2 O
ഹൈഡ്രോഫ്ലൂറിക് ആസിഡ് ഉപയോഗിച്ച് റുബിഡിയം കാർബണേറ്റ് നിർവീര്യമാക്കുകയാണ് മറ്റൊരു രീതി: Rb 2 CO 3 + 2HF → 2RbF + H 2 O + CO 2
റുബിഡിയം ഹൈഡ്രോക്സൈഡ് അമോണിയം ഫ്ലൂറൈഡുമായി പ്രതിപ്രവർത്തിപ്പിക്കുക എന്നതാണ് സാധ്യമായ മറ്റൊരു രീതി: RbOH + NH 4 F → RbF + H 2 O + NH 3
റുബീഡിയം ലോഹം ഫ്ലൂറിൻ വാതകവുമായി നേരിട്ട് പ്രവർത്തിപ്പിക്കുക എന്നതാണ് മറ്റൊരു മാർഗ്ഗം.
റുബീഡിയം  ഹാലൊജെനുകളുമായി തീവ്രമായി പ്രവർത്തിക്കുന്നു.
പക്ഷേ, ഈ മാർഗ്ഗം വളരെക്കുറഞ്ഞ തോതിൽ മാത്രമേ ഉപയോഗിക്കാറുള്ളൂ: 2Rb + F 2 → 2RbF അവലംബം
രാംനിക്‌ലാൽ കിർചന്ദ് ഗാന്ധി
ഇന്ത്യൻ പീഡിയാട്രിക് സർജൻ, മെഡിക്കൽ അക്കാദമിക്, എഴുത്തുകാരൻ, കൂടാതെ അസോസിയേഷൻ ഓഫ് സർജൻസ് ഓഫ് ഇന്ത്യ എന്നിവയുടെ പ്രസിഡണ്ടുമായിരുന്നു രാംനിക്‌ലാൽ കിർചന്ദ് ഗാന്ധി.
ഉത്തർപ്രദേശ് സംസ്ഥാനത്തിന്റെ കുമയൂൺ മേഖലയിലെ ഒരു സാധുകുടുംബത്തിൽ 1929 ജനുവരി 18 ന് അദ്ദേഹം ജനിച്ചു.
രാജ്കോട്ടിൽ സ്കൂൾ വിദ്യാഭ്യാസം ചെയ്ത അദ്ദേഹം വൈദ്യശാസ്ത്ര ബിരുദം എഡ്വേർഡ് രാജാവ് മെമ്മോറിയൽ ഹോസ്പിറ്റലിലും സേത് ഗൊർധൻദാസ് സുന്ദർദാസ് മെഡിക്കൽ കോളേജിലും നടത്തി.
ഒന്നാം റാങ്കോടെ പാസായ അദ്ദേഹം മെഡിസിൻ പ്രാക്ടീസ് ചെയ്യുന്നതിനിടയിൽ പീഡിയാട്രിക് സർജറിയിൽ അതേ സ്ഥാപനത്തിൽ നിന്ന് ബിരുദാനന്തരബിരുദം നേടി.
അസോസിയേഷൻ ഓഫ് സർജൻസ് ഓഫ് ഇന്ത്യയുടെ പ്രസിഡന്റായിരുന്ന ഗാന്ധി, 1965 മുതൽ 1989 വരെ ഇന്ത്യൻ ജേണൽ ഓഫ് സർജറിയുടെ എഡിറ്ററും എഡിൻബറോ റോയൽ കോളേജ് ഓഫ് സർജൺസിന്റെ ഒരു ഓണററി ഫെലോയും ആയിരുന്നു.
1983 ൽ പ്രസിദ്ധീകരിച്ച G. D. Adhia's Operative Surgery and Instruments എന്ന ഗ്രന്ഥത്തിന്റെ സഹ രചയിതാവാണ് അദ്ദേഹം.
ഇന്ത്യ സർക്കാർ 1985 -ൽ പത്മശ്രീ നൽകി അദ്ദേഹത്തെ ആദരിച്ചു.
2003 ജൂൺ 14 ന്‌ 74 ആം വയസ്സിൽ അദ്ദേഹം അന്തരിച്ചു, ഭാര്യ മധു.
ഇതും കാണുക കിംഗ് എഡ്വേർഡ് മെമ്മോറിയൽ ഹോസ്പിറ്റൽ ആന്റ് സേത്ത് ഗോർഡന്ദാസ് സുന്ദർദാസ് മെഡിക്കൽ കോളേജ് അവലംബം
രാംപാൽസിങ്‌ രാജ്‌പുരോഹിത്‌ ഇംഗ്ലീഷ് വിലാസം https://ml.wikipedia.org/wiki/Rampal_Singh_Rajpurohit
രാജസ്ഥാനി ചെറുകഥാകൃത്താണ് രാംപാൽസിങ്‌ രാജ്‌പുരോഹിത്‌ . 'സുന്ദർ നയീ സുധ' എന്ന ചെറുകഥാ സമാഹാരത്തിന്റെ രചനയ്ക്ക് 2014 ൽ കേന്ദ്ര സാഹിത്യ അക്കാദമി പുരസ്കാരം ലഭിച്ചു.
കൃതികൾ 'സുന്ദർ നയീ സുധ' പുരസ്കാരങ്ങൾ കേന്ദ്ര സാഹിത്യ അക്കാദമി പുരസ്കാരം 2014 അവലംബം ↑ http://www.mangalam.com/print-edition/india/263562 ↑
രാംബരൺ യാദവ് ഇംഗ്ലീഷ് വിലാസം https://ml.wikipedia.org/wiki/Ram_Baran_Yadav
നേപ്പാളിന്റെ ആദ്യ പ്രസിഡന്റായി തിരഞ്ഞെടുക്കപ്പെട്ട നേതാവാണ് രാംബരൺ യാദവ് (ജനനം: ഫെബ്രുവരി 4 , 1947 - ).
രാജ്യത്തെ പ്രമുഖ രാഷ്ട്രീയകക്ഷിയായ നേപ്പാളി കോൺഗ്രസ്സിന്റെ ജനറൽ സെക്രട്ടറിയാണ് ഇദ്ദേഹം.
2008 ജൂലൈ 21-ന് നേപ്പാൾ ഭരണഘടനാസമിതിയിലെ വോട്ടെടുപ്പിൽ 594 അംഗങ്ങളിൽ 308 വോട്ടുനേടിയാണ്‌ രാംബരൺ വിജയിച്ചത്‌ .
ഏപ്രിലിൽ നടന്ന ഭരണഘടനാസമിതി തിരഞ്ഞെടുപ്പിൽ ചരിത്രവിജയം നേടിയ മാവോവാദികളുടെ പിന്തുണയുള്ള രാംരാജ പ്രസാദ് സിങ്ങിനെ പരാജയപ്പെടുത്തിയാണ്‌ രാംബരൺ ചരിത്രനിയോഗത്തിന് തിരഞ്ഞെടുക്കപ്പെട്ടത്.
താനി-രാംരതി യാദവ് ദമ്പതികളുടെ മകനായി പിറന്ന രാംബരണിന്റെ വിദ്യാഭ്യാസം ഏറെയും ഇന്ത്യയിലായിരുന്നു.
കൊൽക്കത്തയിൽവെച്ച് മെഡിക്കൽ പഠനം പൂർത്തിയാക്കിയ ശേഷമാണ് ഇദ്ദേഹം രാഷ്ട്രീയത്തിലിറങ്ങുന്നത്.
1991ൽ അധികാരത്തിലെത്തിയ നേപ്പാളി കോൺഗ്രസ് സർക്കാരിൽ ആരോഗ്യ സഹമന്ത്രിയായിരുന്നു .
1999ൽ നേപ്പാളി കോൺഗ്രസ് ടിക്കറ്റിൽ പ്രതിനിധിസഭയിലേക്ക് തിരഞ്ഞെടുക്കപ്പെട്ടു .
അതിനുശേഷം ആരോഗ്യമന്ത്രിയാകുകയും ചെയ്തു .
അവലംബം ↑ http://www.nepalnews.com/archive/2008/jul/jul21/news14.php%5Bപ്രവർത്തിക്കാത്ത+കണ്ണി%5D ↑ http://www.nepalnews.com/archive/2008/jul/jul21/news09.php%5Bപ്രവർത്തിക്കാത്ത+കണ്ണി%5D ↑ ↑ ↑ ↑
രാംബ്രിക്ഷ് ബെനിപ്പൂരി
രാംബ്രിക്ഷ് ബെനിപ്പൂരി ( pronunciation ⓘ (ജീവിതകാലം :1899–1968) സ്വാതന്ത്ര്യ സമര സേനാനി, സോഷ്യലിസ്റ്റ് നേതാവ്, എഡിറ്റർ, ഹിന്ദി എഴുത്തുകാരൻ എന്നീ നിലകളിൽ പ്രസിദ്ധനായിരുന്നു വ്യക്തിയായിരുന്നു.
ബീഹാറിലെ ബെനിപ്പൂർ എന്നു പേരായ ഒരു ചെറുഗ്രാമത്തിലാണ് അദ്ദേഹം ജനിച്ചത്.
ഇന്ത്യൻ സ്വാതന്ത്ര്യ സമരത്തിൽ പോരാടിയിതിന്റെ പേരിൽ ഒൻപത് വർഷത്തെ ജയിൽവാസം അനുഭവിച്ചിരുന്നു.
1931 ൽ ബീഹാർ സോഷ്യലിസ്റ്റ് പാർട്ടിയുടേയും 1934 ൽ കോൺഗ്രസ് സോഷ്യലിസ്റ്റ് പാർട്ടിയുടേയും സ്ഥാപകനായിരുന്നു അദ്ദേഹം.1935 മുതൽ 1937 വരെ ഇന്ത്യൻ നാഷണൽ കോൺഗ്രസിന്റെ പാറ്റ്ന ജില്ലാ കോൺഗ്രസ് കമ്മിറ്റിയുടെ പ്രസിഡന്റായി അദ്ദേഹം പ്രവർത്തിച്ചിരുന്ന സമയത്തായിരുന്നു 1937 ലെ ഇന്ത്യൻ പ്രവിശ്യാ തെരഞ്ഞെടുപ്പുകൾ.
1957 ൽ കത്ര നോർത്തിൽ നിന്ന് നിയമസഭാംഗമായി അദ്ദേഹം തിരഞ്ഞെടുക്കപ്പെട്ടു.
1958 ൽ മുസാഫർപൂരിലെ ബിഹാർ യൂണിവേഴ്സിറ്റി (ഇപ്പോൾ ബാബസാഹിബ് ഭീംറാവു അംബേദ്കർ ബിഹാർ സർവകലാശാല) സിൻഡിക്കേറ്റ് അംഗമായി തിരഞ്ഞെടുക്കപ്പെട്ടു.
ബീഹാറിലെ മുസാഫർപൂരിൽനിന്ന് റാംബ്രിക്ഷ് ബെനിപ്പൂരി ഇന്ത്യൻ സ്വാതന്ത്ര്യസമരത്തിൽ സജീവമായി പങ്കെടുത്തിരുന്നു.
ഹിന്ദി സാഹിത്യത്തിലും പത്രപ്രവർത്തനത്തിലും സജീവമായിരുന്ന അദ്ദേഹം 1929 ൽ ആരംഭിച്ച യുവക് പോലെ നിരവധി പത്രങ്ങൾ  ആരംഭിക്കുകയും ബ്രിട്ടീഷ് ഭരണത്തിനെതിരെ ദേശീയതയെയും സ്വാതന്ത്ര്യത്തെയും ഉദ്ദീപിപ്പിക്കുന്ന ആശയങ്ങൾ പ്രചരിപ്പിക്കുന്നതിനായി മറ്റു പലരോടുമൊപ്പം പത്രങ്ങളിൽ സ്ഥിരമായ സംഭാവനകൾ നൽകിയിരുന്നു.
രാംദാസ് പൈ
ഒരു ഇന്ത്യൻ ആരോഗ്യ അഡ്മിനിസ്ട്രേറ്ററും മണിപ്പാൽ അക്കാദമി ഓഫ് ഹയർ എഡ്യൂക്കേഷനിൽ നിലവിലുള്ള ചാൻസലറുമാണ് മണിപ്പാൽ വിദ്യാഭ്യാസ, മെഡിക്കൽ ഗ്രൂപ്പ് ചെയർമാനുമായ രാംദാസ് മാധവ പൈ (ജനനം: സെപ്റ്റംബർ 17, 1935).
1958 ൽ കർണാടക് സർവകലാശാലയിൽ നിന്ന് എംബിബിഎസ് ബിരുദം നേടി.
അദ്ദേഹം പിന്നീട് ടെമ്പിൾ യൂണിവേഴ്സിറ്റിയിൽ നിന്നും മാസ്റ്റർ ഓഫ് ഹെൽത്ത് അഡ്മിനിസ്ട്രേഷൻ നേടി.
1961 ൽ മണിപ്പാലിലേക്ക് മടങ്ങിയ അദ്ദേഹം കസ്തൂർബ മെഡിക്കൽ കോളേജിന്റെ അധ്യാപന ആശുപത്രിയായ കസ്തൂർബ ഹോസ്പിറ്റലിന്റെ അഡ്മിനിസ്ട്രേറ്ററായി.
1979 ൽ പിതാവ് ടി‌എം‌എ പൈയുടെ മരണശേഷം അദ്ദേഹം ഗ്രൂപ്പിന്റെ തലവനായി.
പിന്നീട് മണിപ്പാൽ അക്കാദമി ഓഫ് ഹയർ എഡ്യൂക്കേഷന്റെ ചാൻസലറും മണിപ്പാൽ വിദ്യാഭ്യാസ, മെഡിക്കൽ ഗ്രൂപ്പ് ചെയർമാനുമായി ചുമതലയേറ്റു.
സിക്കിം മണിപ്പാൽ സർവകലാശാലയുടെ പ്രോ ചാൻസലറും ആണ് അദ്ദേഹം.
കൂടാതെ ടി.എ പൈ മാനേജ്മെന്റ് ഇൻസ്റ്റിറ്റ്യൂട്ട് പ്രസിഡന്റും മണിപ്പാലിലെ മണിപ്പാൽ അക്കാദമി ഓഫ് ജനറൽ എജ്യൂക്കേഷൻ ചാൻസലറുമാണ് .
അദ്ദേഹത്തിന്റെ പരിശ്രമഫലമായി 1993 ൽ യൂണിവേഴ്സിറ്റി ഗ്രാന്റ്സ് കമ്മീഷൻ മണിപ്പാൽ അക്കാദമി ഓഫ് ഹൈയർ എജ്യൂക്കേഷനെ ഒരു ഡീമിഡ് യൂണിവേഴ്സിറ്റിയുടെ പദവി നൽകി.
അദ്ദേഹത്തിന്റെ നേതൃത്വത്തിൽ മണിപ്പാൽ വിദ്യാഭ്യാസ-മെഡിക്കൽ ഗ്രൂപ്പിന് എക്‌സ്‌പോണൻഷ്യൽ വളർച്ചയാണ് ഉണ്ടായത്.
അസം യൂണിവേഴ്‌സിറ്റി എക്‌സിക്യൂട്ടീവ് കൗൺസിൽ, മംഗലാപുരം യൂണിവേഴ്‌സിറ്റി അക്കാദമിക് സെനറ്റ് , നാഷണൽ അസസ്മെന്റ് ആൻഡ് അക്രഡിറ്റേഷൻ കൗൺസിൽ എന്നിവയിൽ അംഗമായി പ്രവർത്തിച്ചിട്ടുണ്ട് .
2000 ൽ കേന്ദ്ര മാനവ വിഭവശേഷി മന്ത്രി അദ്ദേഹത്തെ ഉന്നത വിദ്യാഭ്യാസ വകുപ്പിന്റെ ആറ് അംഗ ഉപദേശക സമിതിയിലേക്ക് നാമനിർദേശം ചെയ്തു.
യൂണിവേഴ്സിറ്റിയുടെ ജീവകാരുണ്യ പ്രവർത്തനങ്ങൾ നടത്താൻ 2001 ൽ പൈ മണിപ്പാൽ ഫൗണ്ടേഷൻ സ്ഥാപിച്ചു.
മണിപ്പാൽ ഗ്രൂപ്പിനെ നിയന്ത്രിക്കുന്ന വിദ്യാഭ്യാസ വിദഗ്ധനും ആരോഗ്യ സംരക്ഷണവിശാരദനുമായ രഞ്ജൻ പൈ അദ്ദെഹത്തിന്റെ മകനാണ്.
അവാർഡുകളും ബഹുമതികളും മണിപ്പാൽ സർവകലാശാലയിലെ രാംദാസ് പൈയ്ക്ക് പത്മഭൂഷൺ ലഭിക്കുന്നു .
വിദ്യാഭ്യാസത്തിന് പൈയുടെ സംഭാവനകൾ ദേശീയമായും അന്തർദ്ദേശീയമായും അംഗീകരിക്കപ്പെട്ടിരിക്കുന്നു.
വിദ്യാഭ്യാസം, ആരോഗ്യം, ബിസിനസ്സ്, കമ്മ്യൂണിറ്റി സേവനം എന്നിവയിൽ അദ്ദേഹം നൽകിയ സംഭാവനകളെ മാനിച്ച് നിരവധി അവാർഡുകളും ബഹുമതികളും അദ്ദേഹത്തിന് ലഭിച്ചിട്ടുണ്ട്.
2011-ൽ അദ്ദേഹത്തിന് ഇന്ത്യ പ്രസിഡന്റ് പ്രതിഭാ പാട്ടീൽ വിദ്യാഭ്യാസവും ആരോഗ്യ വയലിൽ ശ്രദ്ധേയമായ സംഭാവന പരിഗണിച്ച് പത്മഭൂഷൺ നൽകി.
അദ്ദേഹം ഉഡുപ്പി ഉത്സവ് കമ്മിറ്റിയിൽ നിന്ന് 2005 ൽ "ഉഡുപ്പി രത്ന ലഭിച്ചു  കൂടാതെ കർണ്ണാടകസർക്കാർ സുവർണ്ണകർണാടകവർഷമായ 2006-ൽ അദ്ദേഹത്തെ ആദരിച്ചു.
2008 ഫെബ്രുവരിയിൽ കുമതയിലെ കാനറ കോളേജ് സൊസൈറ്റി നൽകിയ 'കാനറ രത്‌ന അവാർഡ്' 1996 ൽ മിൽ‌വാക്കി സ്കൂൾ ഓഫ് എഞ്ചിനീയറിംഗും 1998 ൽ ആൻഡ്രൂസ് സർവകലാശാലയും ഓണററി ഡോക്ടറേറ്റ് കരസ്ഥമാക്കിയ അദ്ദേഹം 1999 മുതൽ മിനസോട്ട മെഡിക്കൽ സ്കൂളിൽ അന്താരാഷ്ട്ര ആരോഗ്യ പ്രൊഫസറായി സേവനമനുഷ്ഠിക്കുന്നു.
ഇംഗ്ലണ്ടിലെ റോയൽ കോളേജ് ഓഫ് സർജൻസിലെ ജനറൽ ഡെന്റൽ പ്രാക്ടീഷണർമാരുടെ ഫാക്കൽറ്റി 2004 ൽ ഫെലോഷിപ്പ് നൽകി.
1993 ൽ ഇന്ത്യാ രാഷ്ട്രപതി ശങ്കർ ദയാൽ ശർമയിൽ നിന്നുള്ള കമ്മ്യൂണിറ്റി ഹെൽത്ത് പരിശ്രമങ്ങൾക്ക് ഡോ. ബിസി റോയ് അവാർഡ് പൊതു സേവനത്തിനുള്ള അംഗീകാരമായി ഒഹായോ സർവകലാശാലയുടെ ഫിലിപ്സ് മെഡൽ 1982 ലും 1991 ലും കാലിഫോർണിയയിലെ ലോമ ലിൻഡ നഗരത്തിന്റെ താക്കോൽ അദ്ദേഹത്തിന് സമ്മാനിച്ചു ഇന്റലെക്ചുവൽസ് ഹോണർ - 1997 ൽ ഓൾ ഇന്ത്യ ബുദ്ധിജീവികളുടെ കോൺഫറൻസ് നൽകിയ ഗ്രേറ്റ് സൺ ഓഫ് സോയിൽ അവാർഡ് 1992 ൽ ബോംബെയിലെ ബണ്ട്സ് സംഘ നൽകിയ ജീവകാരുണ്യ അവാർഡ്.
1994 ൽ കൊച്ചിയിലെ കൊങ്കണി ഭാഷാ പ്രചാർ സഭ നൽകിയ 'കൊങ്കണി പ്രതിഭ' അവാർഡ് 1995 ൽ ലോക കൊങ്കണി കൺവെൻഷന്റെ അവാർഡ് ലയൺസ് മില്ലേനിയം അവാർഡ് 2001 ലയൺസ് ഡിസ്ട്രിക്റ്റ് 324-ഡി 4 നൽകി ഡെക്കാൻ ഹെറാൾഡ് അവന്യൂസ് എച്ച്ആർ എക്സലൻസ് ലൈഫ് ടൈം അച്ചീവ്മെൻറ് അവാർഡ് 2005 ഫെബ്രുവരിയിൽ 2005 ഡിസംബറിൽ മംഗലാപുരം മാനേജ്‌മെന്റ് അസോസിയേഷന്റെ 'എം.എം.എ-കെ.വി.കെ ഔട്‌സ്റ്റാൻഡിംഗ് മാനേജർ അവാർഡ് -2005' ഫെഡറേഷൻ ഓഫ് ഇന്ത്യൻ ചേമ്പേഴ്‌സ് ഓഫ് കൊമേഴ്‌സ് ആൻഡ് ഇൻഡസ്ട്രിയുടെ (FICCI) 'ലൈഫ് ടൈം അച്ചീവ്മെന്റ് അവാർഡ് 2018'.
2011 ലെ ഗോൾഡൻ പീകോക്ക് ലൈഫ് ടൈം അച്ചീവ്മെൻറ് അവാർഡ് സ്കിൽ‌ട്രീ എഡ്യൂക്കേഷൻ ഇവാഞ്ചലിസ്റ്റ് ഓഫ് ഇന്ത്യ -2013 അവലംബം പുറത്തേക്കുള്ള കണ്ണികൾ Ramdas Pai എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Manipal University Manipal Foundation Dr Ramdas Pai: Man Behind the Metamorphosis of Modern Manipal Archived 2015-10-16 at the Wayback Machine .
രാംധാരി സിങ് ദിൻ‌കർ ഇംഗ്ലീഷ് വിലാസം https://ml.wikipedia.org/wiki/Ramdhari_Singh_Dinkar ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
രാംധാരി സിംഹ് ദിൻകർ ഒരു ഇന്ത്യൻ ഹിന്ദി കവിയും ഉപന്യാസകാരനുമായിരുന്നു.
ആധുനിക ഹിന്ദി കവികളിൽ പ്രധാനികളിലൊരാളായി ഇദ്ദേഹത്തെ കണക്കാക്കുന്നു.
ഇന്ത്യക്ക് സ്വാതന്ത്ര്യം ലഭിക്കുന്നതിന് മുമ്പ് ദേശീയതയെ പ്രകീർത്തിക്കുന്ന കവിതകളിലൂടെ ഒരു വിപ്ലവ കവിയായാണ് ഇദ്ദേഹത്തിന്റെ ആരംഭം.
വീര രസം തുളുമ്പുന്നതായിരുന്നു ഇദ്ദേഹത്തിന്റെ കവിതകൾ.
ഇദ്ദേഹം രാഷ്ട്രകവിയായി ഉയർത്തപ്പെട്ടിട്ടുണ്ട്.
ആദ്യകാലങ്ങളിൽ ഇന്ത്യൻ സ്വാതന്ത്ര്യസമരത്തിലെ വിപ്ലവ പ്രസ്ഥാനത്തെ ഇദ്ദേഹം വളരെയധികം പിന്തുണച്ചിരുന്നു.
എന്നാൽ പിന്നീട് ഇദ്ദേഹം ഒരു ഗാന്ധിയനായി മാറി.
പക്ഷെ ഇദ്ദേഹം "മോശം ഗാന്ധിയൻ" എന്നാണ് സ്വയം വിശേഷിപ്പിച്ചിരുന്നത്.
യുവജനങ്ങൾക്കിടയിലെ ക്രോധ വികാരത്തെയും പ്രതികാര മനോഭാവത്തെയും ഇദ്ദേഹം പിന്തുണച്ചിരുന്നതിനാലാണിത്.
കുരുക്ഷേത്ര എന്ന കൃതിയിൽ യുദ്ധം വിനാശകാരിയാണെന്ന് ദിൻകർ സമ്മതിക്കുന്നു.
എന്നാൽ സ്വാതത്ര്യത്തിന്റെ സം‌രക്ഷണത്തിന് അത് അത്യാവശ്യമാണെന്നും ഇദ്ദേഹം ആ കൃതിയിൽ പറയുന്നു.
മൂന്ന് തവണ രാജ്യസഭാംഗമായി തിരഞ്ഞെടുക്കപ്പെട്ടു.
1952 ഏപ്രിൽ 3 -മുതൽ 1964 ജനുവരി 26 വരെ ഇദ്ദേഹം രാജ്യസഭാംഗമായിരുന്നു.
1959 -ൽ പത്മഭൂഷൺ പുരസ്കാരവും 1972 -ൽ ജ്ഞാനപീഠ പുരസ്കാരവും ലഭിച്ചു.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ രാംധാരി സിങ് ദിൻ‌കർ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
രാംനാഥ് ഗോയങ്ക ഇംഗ്ലീഷ് വിലാസം https://ml.wikipedia.org/wiki/Ramnath_Goenka
ഇന്ത്യൻ എക്സ്പ്രസ്സിന്റെ സ്ഥാപകനും ഒരു പത്രപ്രവർത്തകനുമായിരുന്നു രാംനാഥ് ഗോയങ്ക - ഹിന്ദി :रामनाथ गोयंका - (ജനനം:ഏപ്രിൽ 3, 1904-മരണം:ഒക്ടോബർ 5, 1991).
ഇന്ത്യൻ എക്സ്പ്രസ്സ് ഗ്രൂപ്പ് സ്ഥാപിച്ച് വിവിധ പ്രസിദ്ധീകരണങ്ങൾ ഇംഗ്ലീഷിലും ഇതര ഇന്ത്യൻ ഭാഷകളിലും അദ്ദേഹം ആരംഭിച്ചു.
2000 ലെ ഇന്ത്യാടുഡെ പ്രസിദ്ധീകരിച്ച മില്ലേനിയം പതിപ്പിൽ, ഇന്ത്യയെ രൂപപ്പെടുത്തിയ നൂറു വ്യക്തികളിൽ ഒരാളായി രാംനാഥ് ഗോയങ്കയെ തിരഞ്ഞെടുക്കുകയുണ്ടായി.
രാംനാഥ് ഗോയങ്കെ അവാർഡുകൾ
ഇന്ത്യൻ പത്രപ്രവർത്തനത്തിലെ മികവിന് രാംനാഥ് ഗോയങ്കെയുടെ പേരിൽ നൽകപ്പെടുന്ന അവാർഡുകളാണ് രാംനാഥ് ഗോയങ്കെ എക്സലൻസ് ഇൻ ജേണലിസം അവാർഡുകൾ.
2006 മുതൽ എല്ലാ വർഷവും ഈ അവാർഡുകൾ പ്രഖ്യാപിക്കപ്പെടുന്നു.
ഇരുപത്തഞ്ചോളം വിഭാഗങ്ങളിലായാണ് അവാർഡുകൾ നൽകപ്പെടുന്നത്.
പന്ത്രണ്ടാമത് രാംനാഥ് ഗോയങ്ക അവാർഡുകൾ വിജയികൾ അവലംബം
രാംദാസ് വൈദ്യർ ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
കുറിക്കുകൊള്ളുന്ന ആക്ഷേപഹാസ്യത്തിലുടെ മലയാളികളെ ചിരിപ്പിച്ച കോഴിക്കോടിന്റെ ചിരിവൈദ്യനാണ് രാംദാസ് വൈദ്യർ .
ആയുർവേദപാരമ്പര്യമുള്ള കുടുംബത്തിൽ ജനനം.
കോഴിക്കോട് ആര്യവൈദ്യവിലാസിനി വൈദ്യശാലയുടെ സ്ഥാപകനായിരുന്ന കലൂർ നീലകണ്ഠൻവൈദ്യരുടെ പുത്രൻ.
കേരളത്തിൽ ആദ്യമായി ഒരു തെങ്ങുകയറ്റകോളേജ് സ്ഥാപിച്ചു.
ഇതിന്റെ ഉദ്ഘാടനം നിർവ്വഹിച്ചത് അന്നത്തെ ജില്ലാകളക്ടർ ചൌഹാൻ ആയിരുന്നു.
ബാർ അറ്റാച്ച്ഡ് ഹോട്ടലുകൾക്ക് പകരമായി ടെംപിൾ അറ്റാച്ച്ഡ് ലോഡ്ജ് ഉണ്ടാക്കി.
രാവിലെ അലക്കുകാരുടെ മർദ്ദനവും വൈകീട്ട് രാഷ്ട്രീയക്കാരുടെ പ്രസംഗങ്ങളും ക്ഷമയോടെ സഹിച്ചതിന് മുതലക്കുളത്തെ അലക്കുകല്ലുകളെ പൊന്നാടയണിയിച്ച് ആദരിച്ചു.
ബാംഗ്ലൂരിൽ ലോകസൌന്ദര്യമത്സരം നടന്നപ്പോൾ രാംദാസ് വൈദ്യർ കേരളസാംസ്കാരികവേദി രൂപവത്കരിച്ച് അതിന്റെ നേതൃത്വത്തിൽ കോഴിക്കോട് ടൌൺഹാളിൽ വച്ച് വിരൂപമത്സരം നടത്തി വിരൂപറാണിയെയും വിരൂപരാജനെയും തിരഞ്ഞെടുക്കുകയുണ്ടായി.
ഇത് വോയ്സ് ഓഫ് അമേരിക്കയിലും ബിബിസി വേൾഡിലും ചർച്ചാവിഷയമായിരുന്നു.
ഭാര്യയുടെ സേവനം ശ്രേഷ്ഠമായികണ്ട് അവർക്ക് പെൻഷൻ നല്കാൻ ഭർത്താക്കന്മാർ ബാദ്ധ്യസ്ഥരാണെന്ന് അദ്ദേഹം പ്രസ്താവിക്കുകയും സ്വന്തം പത്നിക്ക് ആജീവനാന്തപെൻഷൻ നല്കിക്കൊണ്ട് മാതൃക കാണിക്കുകയും ചെയ്തു.
1998-ൽ രാംദാസ് വൈദ്യർ അന്തരിച്ചു.
രാംദാസ് അനുസ്മരണസമിതി വർഷംതോറും അനുസ്മരണസമ്മേളനങ്ങളും പരദൂഷണംപറച്ചിൽ മത്സരം പോലുള്ള പരിപാടികളും നടത്താറുണ്ട്.
രാംദേവ് ഇംഗ്ലീഷ് വിലാസം https://ml.wikipedia.org/wiki/Ramdev
ഇന്ത്യയിലെ ഒരു യോഗപരിശീലകനും സന്യാസി യുമാണ് ബാബാ രാദേവ് എന്നും അറിയപ്പെടുന്ന രാംദേവ്' .
ഹരിയാനയിലെ മഹേന്ദ്രഗഡ് ജില്ലയിൽ ഹസാരിബാഗ് അലി സയ്ദ്‌പൂർ എന്ന ഗ്രാമത്തിലെ ഒരു സാധാരണ കർഷക കുടുംബത്തിൽ പിറന്ന രാം കൃഷ്ണ യാദവ് ആണ് യോഗാചര്യൻ ബാബാ രാദേവ് ആയിത്തീർന്നത്.
അഴിമതിക്കെതിരെ ജനലോക്പാൽ ബിൽ നടപ്പാക്കണമെന്നാവശ്യപ്പെട്ട് നിരാഹാര സമരം നടത്തിയ അണ്ണാഹസാരെയുടെ പാത പിൻതുടർന്ന് , വിദേശ ബാങ്കുകളിൽ നിക്ഷേപിച്ചിരിക്കുന്ന കള്ളപ്പണം തിരികെ കൊണ്ടുവരണമെന്നതടക്കമുള്ള ആവശ്യങ്ങളുന്നയിച്ച് അനിശ്ചിതകാല നിരാഹാരസമരവുമായി ഇദ്ദേഹം രംഗത്തു വന്നതോടെയാണ് രാജ്യശ്രദ്ധയാകർഷിച്ചത്.
1965 ൽ അലി സയ്ദ്‌പൂർ ഗ്രാമത്തിൽ രാം നിവാസ് യാദവിൻറെയും ഗുലാബ് ദേവിയുടേയും മകനായി ജനനം.
എട്ടാം ക്ലാസ്സിൽ സ്കൂൾ പഠനം അവസാനിപ്പിച്ച രാം കൃഷ്ണ ഖാൻപൂരിലെ ആർഷ ഗുരുകുലത്തിൽ ചേർന്ന് സംസ്കൃതവും യോഗയും പഠിച്ചു.
പിന്നീട് ബൽദേവ് ആചാര്യയുടെ ശിഷ്യത്വം സ്വീകരിച്ച് സന്യാസിയായി.
ഈ ഘട്ടത്തിലാണ് സ്വാമി രാംദേവ് എന്ന നാമം സ്വീകരിച്ചത്.
രാംദേവിന്റെ യോഗ, ഔഷധവ്യവസായം എന്നിവയിൽ നിന്നും കോടികളുടെ വരുമാനമാണ് കിട്ടിക്കൊണ്ടിരിക്കുന്നത്.
ഔട്ട്ലുക്ക് വാരിക പ്രസിദ്ധീകരിച്ച ആസ്തികൾ താഴെ കാണുംവിധമാണ്.
സ്കോട്ട്ലന്റിലെ ലിറ്റിൽ കുംബ്രൈ ദ്വീപിൽ 300 ഏക്കർ ഭൂമി (17 കോടി രൂപ, മതിപ്പ് വില) ഹരിദ്വാറിൽ 1000 ഏക്കർ ഭൂമി (1,115 കോടി രൂപ, മതിപ്പ് വില) ഹരിദ്വാറിലെ ഫുഡ്പാർക്കിൽ 500 കോടി രൂപയുടെ നിക്ഷേപം ജാർഖണ്ഡിലെ ഫുഡ്പാർക്കിൽ 40 കോടി രൂപയുടെ നിക്ഷേപം ഹരിദ്വാറിലെ പതഞ്ജലി യൂണിവേഴ്സിറ്റി (100 കോടി രൂപ) ഹരിയാനയിൽ 90 കോടി വില വരുന്ന 38 ഏക്കർ ഭൂമി വിവാദങ്ങൾ സ്വവർഗ്ഗരതിക്ക് അനുകൂലമായ കോടതിവിധി വന്നപ്പോൾ അത് കുറ്റകൃത്യം വർദ്ധിപ്പിക്കുമെന്നും ചികിൽസിച്ചു മാറ്റേണ്ട രോഗമാണെന്നും രാംദേവ് പറഞ്ഞു.
ലൈംഗികവിദ്യാഭ്യാസം വേണ്ടെന്നു വച്ച് പകരം യോഗ പഠിപ്പിക്കണമെന്നാണ് രാംദേവിന്റെ അഭിപ്രായം.
നിയമം അനുവദിച്ചിരുന്നെങ്കിൽ ഭാരത് മതാ കീ ജയ് എന്ന മുദ്രാവാക്യം മുഴക്കാത്തവരുടെ തല വെട്ടുമായിരുന്നുവെന്ന് രാംദേവ് പറയുകയുണ്ടായി.
മഞ്ജുള ചെല്ലൂർ ഇംഗ്ലീഷ് വിലാസം https://ml.wikipedia.org/wiki/Manjula_Chellur
മുൻ കേരള ഹൈക്കോടതി ചീഫ് ജസ്റ്റിസ് ആണ് ജസ്റ്റിസ് മഞ്ജുള ചെല്ലൂർ (ജനനം : 1955 ഡിസംബർ 5).
2012 സെപ്റ്റംബർ മുതൽ 2014 ജൂലൈ വരെ കേരള ഹൈക്കോടതിയിൽ ചീഫ് ജസ്റ്റിസ് ആയി സേവനം അനുഷ്ടിച്ചിരുന്നു.
അതിനു ശേഷം പശ്ചിമ ബംഗാളിലെ ഹൈക്കോടതിയിലേക്ക് നിയമിതയായി.
കർണ്ണാടകയിലെ ബെല്ലാരി സ്വദേശിയായ ജസ്റ്റിസ് മഞ്ജുള ചെല്ലൂർ 1978 ആഗസ്റ്റ് 11 ന് സന്നതെടുത്ത് ബെല്ലാരി ജില്ലാ കോടതിയിൽ അഭിഭാഷകവൃത്തി ആരംഭിച്ചു.
1998 ഏപ്രിൽ 15ന് കർണ്ണാടകയിൽ ജില്ലാ ജഡ്ജിയായാണ് ന്യായാധിപരംഗത്ത് മഞ്ജുള ചെല്ലൂരിന്റെ തുടക്കം.